rejauldu/bengali-wikipedia huggingface dataset:
বিজাবর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজাবর নগর পঞ্চায়েতটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।  বিজাবর মধ্য ভারতের প্রায় ২৫২০ বর্গ কিলোমিটার ক্ষেত্রফল জুড়ে বিস্তৃত ছিল। রাজ্যটির সমগ্র ভূমি পরিমাপের সিংহভাগ ক্ষেত্রফলই জঙ্গল আচ্ছাদিত ছিল, যা ছিল খনিজ সম্পদে পরিপূর্ণ। তবে যোগাযোগ ব্যবস্থা অনুন্নত থাকার কারণে রাজ্যটির সার্বিক উন্নয়নের উৎস বাধাপ্রাপ্ত হয়।  ইতিহাস রাজ্যটির নাম এসেছে এটির রাজধানী বিজাবর শহরের নাম থেকে৷ গড় মণ্ডলার রাজগোণ্ড বংশের রাজা বিজয় সিংহ এই শহরটির পত্তন ঘটিয়েছিলেন৷ শহরটি খ্রিস্টীয় সপ্তদশ শতকে স্থাপিত হয়৷ তবে পৃথক বিজাবর রাজ্যের প্রথম শাসক ছিলেন রাজা বীর সিংহ দেব৷ তিনি ১৭৬৫ থেকে ১৭৯৩ খ্রিস্টাব্দ পর্যন্ত রাজত্ব করেছিলেন৷ অষ্টাদশ শতাব্দীতে পান্না রাজ্যের প্রতিষ্ঠাতা রাজা ছত্রশাল এই রাজ্যটি দখল করেন৷ এরপর থেকে রাজার বংশধররাই এই রাজ্যটির প্রশাসনিক ভূমিকা পালন করে আসছেন৷   ১৮১১ খ্রিস্টাব্দের ২৭শে মার্চ তারিখে বিজাবর ব্রিটিশদের করদ রাজ্যে পরিণত হয়৷ কোম্পানি ঐ বছরই রাজা রতন সিংকে ব্রিটিশ আনুগত্যে রাজ্যের রাজা হিসাবে মান্যতা দেয়৷ ১৮৫৭ খ্রিস্টাব্দে রাজা ভানুপ্রতাপ সিং সিপাহী বিদ্রোহের সময়ে ব্রিটিশদের সাংকেতিক বার্তাবহ পরিষেবা দান করায় তারা রাজ্যটিকে একটি তোর সেলামী রাজ্যের সম্মানে ভূষিত করেন, রাজ্যটি হয় ১১ তোপ সেলামী দেশীয় রাজ্য৷ ১৮৬৬ খ্রিস্টাব্দে শাসকগণ মহারাজা উপাধি পান, আবার ১৮৭৭ খ্রিস্টাব্দে তার উপসর্গে "সওয়াই" উপমা যুক্ত হয়৷ রাজা ভানুপ্রতাপ মারা গেলে তার দত্তকপুত্র তথা ওড়ছা রাজ্যের রাজার পুত্র সাবন্ত সিং এই রাজ্যের সিংহাসনে আরোহণ করেন৷  ১৯৫০ খ্রিস্টাাব্দে রাজ্যটি ভারতে যোগদান করলে এটি প্রাথমিকভাবে বিন্ধ্যপ্রদেশের অন্তর্ভুক্ত করা হয়৷ পরে ১৯৫৬ খ্রিস্টাব্দের ১লা নভেম্বর রাজ্য পুনর্গঠন আইনেই আওতায় এটি মধ্যপ্রদেশ রাজ্যের অংশীভূত হয়৷  শাসকবর্গ বিজাবর দেশীয় রাজ্যের শাসকরা ছিলেন বুন্দেল রাজবংশের বংশধর৷ তারা মহারাজা উপাধিতে ভূষিত হতেন৷  রাজা  ১৭৬৫ – ১৭৯৩  বীরসিংহ দেব                       ১৭৯৩ – ১৮০২  হিম্মত বাহাদুর  ১৮০২ – ১৮১০  কেশরী সিং                        ১৮১১ – ১৮৩৩  রতন সিং  ১৮৩৩ – ১৮৪৭  লক্ষ্মণ সিং  ১৮৪৭ – ১৮৭৭  ভানুপ্রতাপ সিং  সওয়াই মহারাজা  ১৮৭৭ – ১৮৯৯ ভানুপ্রতাপ সিং  ১৯০০ – ১৯৪০ সাবন্ত সিং  ১৯৪০ – ১৯৪৭ গোবিন্দ সিং নামমাত্র মহারাজা  ১৯৪৭ – ১৯৮৩ গোবিন্দ সিং  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৭৬৫-এ ভারতে প্রতিষ্ঠিত বিষয়শ্রেণী:ছিন্দাওয়ারা জেলা বিষয়শ্রেণী:রাজপুত বিষয়শ্রেণী:১৯৫০-এ ভারতে বিলুপ্ত
হাথিফুশি (দিভেহি : ހަތިފުށި) হা আলিফ অ্যাটলের একটি অন্যতম জন অধ্যুষিত দ্বীপ ছিল এবং এটি ভৌগোলিক ভাবে মধ্যে মালদ্বীপের ইহাভান্ধিপলহু প্রবালপ্রাচীর অংশ। ২০০৭ সালে জনগোষ্ঠীর ২৯৫ জন বাসিন্দা ঝড়ের জেরে দ্বীপটি ছেড়ে দেয়। এই সম্প্রদায়টি কয়েক দশক আগে স্থান পরিবর্তন করার জন্য অনুরোধ করে আসছিল।  হাথিফুশি লোকেরা এখন হা ধালু অ্যাটলের হানিমাধু দ্বীপে বাস করে। স্থানান্তরিত হওয়ার আগে, হাথিফুশি মালদ্বীপের ধূমপান মুক্ত একটি দ্বীপ ছিল। এই দ্বীপে ধূমপানের কোনও ঘটনা প্রমাণিত হলে যে কোনও ব্যক্তির উপর ৪০০ মার্কিন ডলার জরিমানা আরোপ করা হতো। মালদ্বীপের অন্যান্য ধূমপান মুক্ত দ্বীপ হচ্ছে বেরিনমাধু, নলহিভারানফারু এবং মাদিফুশি।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মালদ্বীপের জনবসতিহীন দ্বীপ
পান গলি (, ) পাকিস্তানের লাহোরে অবস্থিত একটি বিখ্যাত বাজার যা ভারত থেকে আমদানিকৃত পণ্য বিক্রির জন্য পরিচিত। এটি আনারকলি বাজারের মধ্যে অবস্থিত এই বাজারটি তিন লেন বিশিষ্ট যাতে প্রায় পঞ্চাশটি দোকান রয়েছে।  ১৯৪৭ সালে ভারত বিভাগের পর পান গলি ভারতীয় পণ্য বিক্রির কেন্দ্র হয়ে ওঠে।  এই বাজারে বিক্রেতারা পান, শাড়ি, নারকেল, সৌন্দর্য পণ্য, আয়ুর্বেদিক ওষুধ এবং রান্নাঘরের পাত্র বিক্রি করে। পান গলির স্থানীয় দোকানদার রফিক আব্বাস এলাকার জনপ্রিয়তা বর্ণনা করে বলেছেন:  পান গলির সাথে দিল্লির চাঁদনি চকের মিল রয়েছে বলে জানা যায়।   তথ্যসূত্র   বিষয়শ্রেণী:লাহোরের দর্শনীয় স্থান বিষয়শ্রেণী:লাহোরের হাটবাজার বিষয়শ্রেণী:পাকিস্তানের কেনাকাটা জেলা ও রাস্তা
অমনজ্যোত ভূপিন্দর কৌর (জন্ম ১ জানুয়ারি ২০০০) একজন ভারতীয় মহিলা ক্রিকেটার যিনি বর্তমানে আন্তর্জাতিক ক্রিকেটে ভারত এবং ঘরোয়া ক্রিকেটে পাঞ্জাব ও মুম্বই ইন্ডিয়ান্সের হয়ে খেলেন।  প্রথম ডব্লিউপিএলের নিলামে (ফেব্রুয়ারি ২০২৩), মুম্বই ইন্ডিয়ান্স তাকে ৫০ লক্ষ টাকায় কিনেছিল। এছাড়া তিনি চণ্ডীগড়ের হয়েও ঘরোয়া ক্রিকেটে অংশগ্রহণ করেছিলেন।   ক্রিকেট জীবন  তিনি ২০২৩-এর জানুয়ারিতে ভারতের হয়ে তার অভিষেক ম্যাচে খেলেন, দক্ষিণ আফ্রিকার বিরুদ্ধে ৪১* রান করে তিনি প্লেয়ার অফ দ্য ম্যাচ পুরস্কার পান।  ২০২৩ সালের ১৬ জুলাই বাংলাদেশের বিপক্ষে তার ওডিআই অভিষেক হয় এবং তিনি ৪ উইকেট নেন।  ২০২৩ সালের জুলাইয়ে, তিনি ভারতের ২০২৩ এশিয়ান গেমসের দলে নির্বাচিত হন। সেখানে ফাইনালে শ্রীলঙ্কাকে হারিয়ে ভারতের হয়ে স্বর্ণপদক জিতেছিলেন।   তথ্যসূত্র    বহিঃসংযোগ       বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
সরকারি উজিরপুর বারোপাইকা ইউনিয়ন মডেল ইন্সটিটিউট  বাংলাদেশের বরিশাল জেলার উজিরপুর উপজেলায় উজিরপুর ডাকবাংলোর পূর্ব পাশে অবস্থিত একটি উচ্চ বিদ্যালয়। এটি সংক্ষেপে ডব্লিউ বি ইউনিয়ন ইনস্টিটিউশন নামে পরিচিত।   ইতিহাস   বিদ্যালয়টি ১৮৯৮ সালে উজিরপুর গ্রামের দক্ষিণ সীমানায় বারোপাইকা গ্রাম লাগোয়া প্রতিষ্ঠিত হয়। ১৮৯৮ সাল থেকে কলকাতা বিশ্ববিদ্যালয় কর্তৃক স্থায়ী বিদ্যালয়টি স্বীকৃতি লাভ করে। ১৯৫৮ সালে সন্ধ্যা নদীর অব্যাহত ভাঙনের কারণে বিদ্যালয়টি বর্তমান ডাকবাংলোর পূর্ব পাশে স্থানান্তর করা হয়। এর প্রতিষ্ঠাতা ছিলেন আনন্দমোহন রায়।  ১৫ জুন ২০১৭ সালে বিদ্যালয় জাতীয়কণ করা হয়।  উল্লেখযোগ্য প্রাক্তন শিক্ষার্থী  ফণিভুষণ দাশগুপ্ত  মানবেন্দ্র মুখোপাধ্যায়  মোহাম্মদ আব্দুল জলিল  তথ্যসূত্র   বহিঃসংযোগ  বিষয়শ্রেণী:বরিশাল জেলার বিদ্যালয় বিষয়শ্রেণী:১৮৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯৮-এ ব্রিটিশ ভারতে প্রতিষ্ঠিত বিষয়শ্রেণী:উজিরপুর উপজেলা
প্যাট্রিক মেইনার্ড স্টুয়ার্ট ব্ল্যাকেট, ব্যারন ব্ল্যাকেট, ওএম, সিএইচ, এফআরএস একজন বিখ্যাত ইংরেজ পদার্থবিজ্ঞানী। তিনি মূলত পরীক্ষামূলক পদার্থবিজ্ঞানের বিশেষজ্ঞ ছিলেন। ১৯৪৮ সালে পদার্থবিজ্ঞানে নোবেল পুরস্কার লাভ করেন। তিনি ক্লাউড চেম্বার আবিষ্কারের জন্য বিখ্যাত।   তথ্যসূত্র   বিষয়শ্রেণী:ব্রিটিশ নোবেল বিজয়ী বিষয়শ্রেণী:১৮৯৭-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ইংরেজ পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:রয়েল সোসাইটির সভাপতি বিষয়শ্রেণী:ইম্পেরিয়াল কলেজ লন্ডনের শিক্ষক বিষয়শ্রেণী:রয়েল সোসাইটির সভ্য বিষয়শ্রেণী:কপলি পদক বিজয়ী বিষয়শ্রেণী:ইংরেজ অজ্ঞেয়বাদী বিষয়শ্রেণী:ইংরেজ নোবেল বিজয়ী বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:ইংরেজ নাস্তিক বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:রয়েল পদক বিজয়ী বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
জাতিসংঘ জরুরি বাহিনী পদক ছিল জাতিসংঘের একটি পরিষেবা পদক। পদকটি জাতিসংঘ জরুরি বাহিনীতে ৭ নভেম্বর ১৯৫৬ থেকে ১৯ মে ১৯৬৭ সালের মধ্যে সেবা প্রদানের জন্য প্রদান করা হয়।   ইতিহাস   মিশর ১৯৫৬ সালে ইসরায়েল, ফ্রান্স এবং যুক্তরাজ্যের সম্মিলিত বাহিনীর সাথে সংঘর্ষে জড়িয়ে পড়ে, যার ফলে সুয়েজ সংকট দেখা দেয়। মার্কিন যুক্তরাষ্ট্র, সোভিয়েত ইউনিয়ন এবং জাতিসংঘের সম্মিলিত রাজনৈতিক চাপের ফলে মিশরীয় ভূখণ্ড থেকে ফরাসি, ব্রিটিশ এবং ইসরায়েলি বাহিনী প্রত্যাহার এবং শত্রুতা বন্ধ হয়ে যায়। শান্তি বজায় রাখার জন্য জাতিসংঘ তার প্রথম শান্তিরক্ষা বাহিনী জাতিসংঘ জরুরি বাহিনী (ইউএনইএফ) প্রতিষ্ঠা করে। ব্রাজিল, কানাডা, কলম্বিয়া, ডেনমার্ক, ভারত, নরওয়ে, সুইডেন এবং যুগোস্লাভিয়া ইউএনইএফ-এ কাজ করার জন্য সৈন্য সরবরাহ করে। মিশনটি ১৯৫৬ সালের নভেম্বর থেকে ১৯৬৭ সালের জুন পর্যন্ত স্থায়ী হয়। পদকটি প্রদানের জন্য ইউএনইএফ-এর সাথে নব্বই দিনের পরিষেবা প্রয়োজন ছিল।   আকার   পদকটি অন্যান্য জাতিসংঘ পদকের মতোই দেখতে, অর্থাৎ একটি বৃত্তাকার ব্রোঞ্জ পদক  ব্যাস। উল্টোদিকে জাতিসংঘের আনুষ্ঠানিক প্রতীক, অর্থাৎ উত্তর মেরু থেকে একটি বিশ্ব মানচিত্র ভিত্তিক চিত্রিত করা হয়েছে। প্রতীকের উপরে ইংরেজি ইউএনইএফ অক্ষরসমূহ রয়েছে। ধাতুতে লিখিত "ইন দ্য সার্ভিস অফ পিস" শব্দগুলি ছাড়া বিপরীত পার্শ্ব সরল।  একটি ৮ মিমি হালকা নীল রঙের কেন্দ্রীয় ডোরা সহ একটি বালুকা হলুদ ফিতা থেকে পদকটি নিলম্বিত করা হয়েছে। কেন্দ্রীয় ডোরার উভয় পাশে, প্রান্ত থেকে ৩ মিমি, একটি ১ মিমি গাঢ় নীল ডোরা ২ মিমি আলাদা ১ মিমি গাঢ় সবুজ ডোরা থেকে। ফিতার বালি হলুদ রঙ সিনাইকে প্রতিনিধিত্ব করে যখন প্রশস্ত কেন্দ্রীয় ডোরা জাতিসংঘের প্রতিনিধিত্ব করে। দুটি পাতলা ডোরার মধ্যে নীলটি সুয়েজ খালকে প্রতিনিধিত্ব করে এবং সবুজটি নীলনদ উপত্যকাকে প্রতিনিধিত্ব করে।  তথ্যসূত্র  বিষয়শ্রেণী:জাতিসংঘ পদক
গোলাম সারওয়ার (১ এপ্রিল ১৯৪৩ - ১৩ আগস্ট ২০১৮) একজন স্বনামধন্য বাংলাদেশী সাংবাদিক ও কলাম লেখক। তার সাংবাদিকতার জীবন শুরু হয় ১৯৬৩ সালে দৈনিক পয়গাম দিয়ে। এরপর তিনি যুক্ত ছিলেন দৈনিক সংবাদ, দৈনিক ইত্তেফাক, দৈনিক যুগান্তর, দৈনিক সমকাল এর মত শীর্ষস্থানীয় দৈনিকে। তিনি ১৯৭১ সালে বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেন। ২০১৪ সালে বাংলাদেশ সরকার দেশের সাংবাদিকতায় অবদানের জন্য তাকে দেশের সর্বোচ্চ বেসামরিক সম্মান একুশে পদকে ভূষিত করে। এছাড়া তিনি ২০১৬ সালে কালচারাল জার্নালিস্টস ফোরাম অব বাংলাদেশ (সিজেএফবি) আজীবন সম্মাননা এবং ২০১৭ সালে আতাউস সামাদ স্মারক ট্রাস্ট আজীবন সম্মাননা অর্জন করেন।  প্রাথমিক জীবন গোলাম সারওয়ারের জন্ম ১৯৪৩ সালের ১ এপ্রিল তৎকালীন পূর্ব পাকিস্তানের বরিশাল জেলার বানারীপাড়ায়। তার পরিবার ছিল এলাকার সম্ভ্রান্ত মুসলিম। ছোটবেলা থেকেই তার লেখালেখির প্রতি আগ্রহ ছিল।  ঢাকা বিশ্ববিদ্যালয় থেকে বাংলায় সম্মানসহ স্নাতকোত্তর ডিগ্রী লাভ করেন।  কর্মজীবন সাংবাদিকতা সারওয়ার ১৯৬৩ সালে দৈনিক পয়গামে যোগ দেন। এরপর ১৯৭১ সালের ২৫ মার্চ পর্যন্ত দৈনিক সংবাদে বিভিন্ন পদে দায়িত্ব পালন করেন। মুক্তিযুদ্ধের পর বানারীপাড়া ইউনিয়ন ইনস্টিটিউশনে কিছুদিন প্রধান শিক্ষক পদে নিয়োজিত ছিলেন। ১৯৭৩ সালে দৈনিক ইত্তেফাকের সিনিয়র সহ-সম্পাদক হিসেবে যোগদান করেন। ইত্তেফাকে ১৯৯৯ সাল পর্যন্ত প্রধান সহ-সম্পাদক, যুগ্ম-বার্তা সম্পাদক ও বার্তা সম্পাদক পদে কর্মরত ছিলেন।  ইত্তেফাকে দীর্ঘ দুই যুগ কর্মরত থাকার পর ১৯৯৯ সালে দৈনিক যুগান্তরের প্রতিষ্ঠাতা সম্পাদক হিসেবে যোগ দেন। ২০০৫ সালে প্রতিষ্ঠা করেন দৈনিক সমকাল। মৃত্যুর পূর্ব পর্যন্ত তিনি এই পত্রিকার সম্পাদক হিসেবে কর্মরত ছিলেন।  সাহিত্য জীবন সাংবাদিকতার পাশাপাশি তিনি লেখালেখিতে সুনাম অর্জন করেছেন। তার প্রকাশিত গন্থের মধ্যে ছড়াগ্রন্থ রঙিন বেলুন এবং প্রবন্ধ সংকলন সম্পাদকের জবানবন্দি, অমিয় গরল, আমার যত কথা, স্বপ্ন বেঁচে থাক উল্লেখযোগ্য।  অন্যান্য সাংবাদিকতা ছাড়াও তিনি সেন্সর বোর্ডের আপিল বিভাগের সদস্য এবং সম্পাদকদের সংগঠন সম্পাদক পরিষদের সভাপতি দায়িত্ব পালন করছেন। এছাড়া তিনি একাধিকবার জাতীয় প্রেসক্লাবের জ্যেষ্ঠ সহসভাপতির দায়িত্ব পালন করেন। ২০১৫ সালের আগস্ট মাসে তিনি বাংলাদেশ প্রেস ইনস্টিটিউটের (পিআইবি) চেয়ারম্যান হিসেবে নিয়োগ লাভ করেন।   মৃত্যু  সিঙ্গাপুরে চিকিৎসাধীন অবস্থায় ২০১৮ সালের ১৩ আগস্ট তিনি মৃত্যুবরণ করেন।   প্রকাশিত গ্রন্থ ছড়াগ্রন্থ  রঙিন বেলুন প্রবন্ধ সংকলন  সম্পাদকের জবানবন্দি  অমিয় গরল  আমার যত কথা  স্বপ্ন বেঁচে থাক  পুরস্কার ও সম্মাননা  সাংবাদিকতায় একুশে পদক, ২০১৪  কালচারাল জার্নালিস্টস ফোরাম অব বাংলাদেশ (সিজেএফবি) আজীবন সম্মাননা, ২০১৬   আতাউস সামাদ স্মারক ট্রাস্ট আজীবন সম্মাননা, ২০১৭  তথ্যসূত্র  বিষয়শ্রেণী:১৯৪৩-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বানারীপাড়ার ব্যক্তি বিষয়শ্রেণী:২০শ শতাব্দীর বাংলাদেশী সাংবাদিক বিষয়শ্রেণী:বাংলাদেশী সংবাদপত্র সম্পাদক বিষয়শ্রেণী:বাংলাদেশী ছড়াকার বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:২০শ শতাব্দীর বাংলাদেশী প্রাবন্ধিক বিষয়শ্রেণী:২০শ শতাব্দীর বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:একুশে পদক বিজয়ী বিষয়শ্রেণী:২১শ শতাব্দীর বাংলাদেশী সাংবাদিক বিষয়শ্রেণী:২১শ শতাব্দীর বাংলাদেশী পুরুষ লেখক বিষয়শ্রেণী:বরিশাল জেলার লেখক
ব্যবহার   All named parameters are optional, and default to:  pre    = * (bulleted list)  tag    = span  style  = (none)  class  = (none)  sep    = \n (new line)  s      = category10   ইনপুট  আউটপুট -অথবা-   রঙের ক্রম  The following color sequences are available, mostly taken from the D3 3.x API and colorbrewer: accent:  calc:  excel:  category10 or category:  dark2 or dark:  set1 or set:  tableau10 or tableau:  google:  category20:  category20b:  category20c:    আরও দেখুন
তরমুজ বীজের তেল সিট্রুলাস ল্যানাটাস (তরমুজ) এর বীজ চেপে বের করা হয়। এটি পশ্চিম আফ্রিকায় বিশেষভাবে সাধারণ, যেখানে একে ওটাঙ্গা তেলও বলা হয়।  সাধারণ তরমুজ সম্ভবত প্রায় ৫,০০০ বছর আগে কালাহারি মরুভূমিতে উদ্ভূত হয়েছিল। এর বন্য পূর্বপুরুষ, কালাহারি তরমুজ, এখনও সেখানে জন্মায় এবং এর বীজ তেলের জন্য চাপা হয়। তরমুজ মিশরের মধ্য দিয়ে উত্তরে স্থানান্তরিত হয়েছিল এবং রোমান যুগেও চাষ করা হত এবং মূল্যবান ছিল।   এদের বন্য পূর্বপুরুষদের মত, আধুনিক গার্হস্থ্য তরমুজের বীজ তেলের জন্য চাপা যেতে পারে। ঐতিহ্যগতভাবে, বীজের আবরণ থেকে বীজ বের করা হয় এবং রোদে শুকানো হয়। একবার শুকিয়ে গেলে, বীজ চাপা হয়।  তরমুজের বীজের তেলে উচ্চ পরিমাণে অসম্পৃক্ত ফ্যাটি অ্যাসিড থাকে, প্রাথমিকভাবে লিনোলিক এবং ওলিক অ্যাসিড পাওয়া যায়। তরমুজের ফ্যাটি অ্যাসিড গঠন বীজ তেল Solvent Extractors' Association of India Handbook (2009). ফ্যাটি এসিড শতাংশ পামিটিক অ্যাসিড (আনু ১৬:০) ১১.০ স্টিয়ারিক অ্যাসিড (আনু ১৮:০) ১০.০ অলিক অ্যাসিড (আনু ১৮:১) ১৫.০ লিনোলিক অ্যাসিড (আনু ১৮:২) ৬৩.০তরমুজের স্পেসিফিকেশন বীজ তেল  প্রতিসরণ সূচক (৪০°C) ১.৪৬৩০-১.৪৬৭০ আয়োডিনের মান ১১৫-১২৫ স্যাপোনিফিকেশন মান ১৯০-১৯৮ অযোগ্য বিষয় সর্বোচ্চ ১.৫% আর্দ্রতা সর্বোচ্চ ০.৫% রঙ ১/২" সেল (y+5R) ২০.০ ইউনিট   আরো দেখুন    তরমুজের খাবার এবং খাবারের তালিকা   তথ্যসূত্র   বিষয়শ্রেণী:উদ্ভিজ্জ তেল বিষয়শ্রেণী:মেলন উৎপাদন বিষয়শ্রেণী:তরমুজ
মমতা কিশান কানোজিয়া (জন্ম, ৩ জানুয়ারী ১৯৮৪) একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি পাঁচটি ওয়ানডে এবং চারটি টি-টোয়েন্টি খেলেছেন।   মহিলা ওয়ানডে ইতিহাসে (৮ বছরেরও বেশি সময় ধরে ট্রোটে ৯৯ টি ম্যাচ) খেলতে আসা দলের মধ্যে সবচেয়ে টানা ম্যাচ মিস করার রেকর্ডটি তার।   তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:রেলওয়েজের নারী ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:জীবিত ব্যক্তি বিষয়শ্রেণী:হায়দ্রাবাদ থেকে আগত ক্রিকেটার বিষয়শ্রেণী:তেলেঙ্গানার নারী ক্রীড়াবিদ
মকবুল আলী (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  মকবুল আলীর জন্ম  সিলেট জেলার ফেঞ্চুগঞ্জ উপজেলার নিজ ছত্তিশ গ্রামে। তার বাবার নাম মন্তাই আলী এবং মায়ের নাম জুবেদা খাতুন। তার স্ত্রীর নাম শরিফুন নেছা। তার দুই ছেলে, তিন মেয়ে।    কর্মজীবন  ইপিআরে চাকরি করতেন মকবুল আলী। ১৯৭১ সালে তিনি কর্মরত ছিলেন দিনাজপুর ইপিআর সেক্টর হেডকোয়ার্টারের ১০ নম্বর উইংয়ে। মুক্তিযুদ্ধ শুরু হলে তিনি যুদ্ধে দেন। রৌমারী এলাকার কোদালকাঠির যুদ্ধে অংশগ্রহণ করেন তিনি। এ যুদ্ধের বর্ণনায় তার নাম পাওয়া যায়। রৌমারীর বেশির ভাগ এলাকা গোটা মুক্তিযুদ্ধের সময় মুক্তাঞ্চল ছিল। কোদালকাঠি কিছু সময় পাকিস্তানি সেনাবাহিনীর দখলে ছিল।   মুক্তিযুদ্ধে ভূমিকা  ১৯৭১ সালের ১৩ আগস্ট পাকিস্তান সেনাবাহিনী তাদের কোদালকাঠি অবস্থান থেকে অনেকগুলো গানবোট, লঞ্চ ও বার্জ নিয়ে রৌমারী দখল করার জন্য রাজীবপুরের দিকে অগ্রসর হয়। এ সময় মুক্তিবাহিনীর কয়েকটি দল পাকিস্তানি সেনাদের প্রতিরোধে বিভিন্ন স্থানে অবস্থান নিয়ে যুদ্ধ করে। মুক্তিবাহিনীর একটি দলের নেতৃত্বে ছিলেন মকবুল আলী। কয়েক দিন ধরে বিভিন্ন স্থানে যুদ্ধ চলে। এরপর পাকিস্তান সেনাবাহিনী পিছে হটে আবার কোদালকাঠিতে অবস্থান নেয়। ২১ সেপ্টেম্বর পাকিস্তান সেনাবাহিনী আবার গানবোট, স্টিমার, লঞ্চ নিয়ে রাজিবপুরে এবং আশপাশের বিভিন্ন এলাকায় আক্রমণ করে। একটানা তিন দিন ধরে যুদ্ধ চলে। তিন দিনে পাকিস্তান সেনাবাহিনী পাঁচবার ঝটিকা আক্রমণ চালায়। মুক্তিযোদ্ধারা সাহসিকতার সঙ্গে পাকিস্তানি আক্রমণ প্রতিহত করেন। এরপর মুক্তিবাহিনীই সেপ্টেম্বর মাসের শেষদিকে পাকিস্তানি সেনাবাহিনীর কোদালকাঠির অবস্থানে আক্রমণ করে। মূল আক্রমণে অংশগ্রহণকারী মুক্তিযোদ্ধাদের একটি দলের নেতৃত্বে ছিলেন মকবুল আলী। চূড়ান্ত আক্রমণের নির্ধারিত তারিখ ছিল ১ অক্টোবর রাতে। সেদিন রাত ১০টার মধ্যে মুক্তিযোদ্ধাদের সব দল কোদালকাঠির বিভিন্ন স্থানে প্রতিরক্ষা অবস্থান নেন। পরদিন ভোর থেকে শুরু হয় যুদ্ধ। পাকিস্তানিরা কয়েকবার মুক্তিযোদ্ধাদের ওপর ঝটিকা পাল্টা আক্রমণ চালায়। কিন্তু তারা মুক্তিযোদ্ধাদের হটিয়ে দিতে ব্যর্থ হয়। যুদ্ধে অনেক পাকিস্তানি সেনা মুক্তিযোদ্ধাদের হাতে নিহত হয়। ৪ অক্টোবর পাকিস্তানি অবস্থান থেকে আর কোনো গোলাগুলি হচ্ছিল না। এ ঘটনা মুক্তিযোদ্ধাদের চিন্তিত করে। এ সময় দুঃসাহসী মুক্তিযোদ্ধা মকবুল আলী তার দলের মুক্তিযোদ্ধাদের নিয়ে নদী অতিক্রম করে নিশ্চিত হন পাকিস্তানিরা কোদালকাঠি থেকে পালিয়ে গেছে। এরপর কোদালকাঠি মুক্ত হওয়ার খবর চারদিকে বিদ্যুৎগতিতে ছড়িয়ে পড়ে।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:১৯৯৯-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
থাম্ব|প্রথম বিশ্বযুদ্ধচলাকালীন সময় ডব্লিউআরএএফের সদস্যবহনকারী একটি সামরিক লরি নারীদের রাজকীয় বিমান বাহিনী (ওমেন্স রয়্যাল এয়ার ফোর্স বা সংক্ষেপে ডব্লিউআরএএফ) ব্রিটিশ বিমান বাহিনীর নারী শাখা ছিল। এটির অস্তিত্ব ছিল দুটি পর্যায়ে, একটি ১৯১৮ থেকে ১৯২০ পর্যন্ত আরেকটি ১৯৪৯ সাল থেকে ১৯৯৪ পর্যন্ত।  প্রথম 'নারীদের রাজকীয় বিমান বাহিনী' ছিল ব্রিটিশ বিমান বাহিনীর একটি সাহায্যকারী বাহিনী যেটি প্রতিষ্ঠা করা হয়েছিল ১৯১৮ এ। নারীদের রাজকীয় বিমান বাহিনী প্রতিষ্ঠার মূল উদ্দেশ্য ছিল প্রথম বিশ্বযুদ্ধে বিমান বাহিনীকে মেকানিক প্রদান করা, আর পুরুষদেরকে শুধু কমব্যাটে (যুদ্ধে) মনোযোগ দেওয়ানো। যদিও এই সংগঠনটিতে অনেক নারী ঢুকেছিল, এবং নারীরা স্বেচ্ছায় গাড়ি চালক, মেকানিক ও যুদ্ধের অন্যান্য চাহিদা মেটাচ্ছিল। প্রথম নারীদের রাজকীয় বিমান বাহিনী ১৯২০ সালে ভেঙ্গে দেওয়া হয়। প্রথম বিশ্বযুদ্ধের বেঁচে যাওয়া নারীদের রাজকীয় বিমান বাহিনীর সদস্য 'গ্লেডিস পাওয়ার্স' ২০০৮ সালে মারা যান এবং 'ফ্লোরেন্স গ্রীন্স' ২০১২ সালে মারা যান।  ১৯৪৯ সালের ১ ফেব্রুয়ারি নামটি পুনরায় ফিরিয়ে আনা হয় (নারীদের রাজকীয় বিমান বাহিনী নামটি) 'নারীদের সাহায্যকারী বিমান বাহিনী' সংগঠনটির ক্ষেত্রে যেটি ১৯৩৯ সালে প্রতিষ্ঠিত হয়েছিল। নারীদের রাজকীয় বিমান বাহিনী এবং ব্রিটিশ বিমান বাহিনী বহু দশক পরে কাছে আসা শুরু করে, নারীদের জন্য অনেক ট্রেড উন্মুক্ত হতে শুরু করে, এবং দুটি বাহিনী আনুষ্ঠানিকভাবে মিলে যায় ১৯৯৪ সালে, এভাবে ব্রিটিশ সামরিক বাহিনীতে নারীদের পূর্ণ সংযুক্তি নিশ্চিত হয় এবং নারীদের রাজকীয় বিমান বাহিনী গলে যায়।World's last' WWI veteran dies, BBC News, 7 February 2012108-year-old woman emerges as Britain's oldest first World War veteran, Nick Britten, Daily Telegraph, 16 January 2010An honorary rank held only by Princess Alice, Duchess of Gloucester, who held it as a rank (until 1968) and later an appointment throughout the WRAF's existence. On 1 April 1994 her title changed to Air Chief Commandant for Women, RAF, by which time she held the rank of Air Chief Marshal.   তথ্যসূত্র    বহিঃসংযোগ    Search and download Service records of women who joined the WRAF, 1914-1919 from The National Archives.  বিষয়শ্রেণী:বাহিনী বিষয়শ্রেণী:নারী বিষয়শ্রেণী:লিঙ্গ বিভাজন বিষয়শ্রেণী:যুক্তরাজ্য ভিত্তিক নারী সংগঠন
ইবনে ওয়াদ্দাহ  আবু আবদুল্লাহ মুহাম্মদ ইবনে ওয়াদ্দাহ বিন বাজিহ আল-উমাওয়ি’ ল-মারওয়ানী আল-কুরতুবী ( Abū ʿAbdallāh Muḥammad ibn Waḍḍāḥ ibn Bazīʿ al-Umawī l-Marwānī l-Qurṭubī ) ( ১৯৯ হিজরী - ২৮৭ হিজরী / ৮১৫-৯০০ খৃঃ) একজন ইসলামী পণ্ডিত ও বিখ্যাত মুসলিম সেনা কমান্ডার ও আধুনিকতাবাদী আন্দালুসিয়ান ছিলেন। তার দাদা বায়জী ছিলেন একজন দাস সৈনিক, যিনি সম্ভবত উমাইয়া আমির-আবদ আল-রামন প্রথম (৭৫৬-৮৮ খৃঃ) এর সময়ে ওভিডো থেকে আসা একজন খ্রিস্টান ছিলেন। সেইসময়ে একজন আরবীয় না হয়েও ইবনে ওয়াদ্দাহ ইসলামী পান্ডিত্যের জগতে বিচরন করেছিলেন।   তার জীবন  আবু আবদুল্লাহ মুহাম্মদ বিন ওয়াদ্দাহ ইবনে বাজিহ আল-মারওয়ানী আল-কুরতুবী ১৯৯ হিজরিতে আবদুল-রহমান আল- দাখিলের অনুসারীদের একটি পরিবারে জন্মগ্রহণ করেছিলেন। إسلام ويب - المكتبة الإسلامية - سير أعلام النبلاء للذهبي - ابن وضاح  তিনি আন্দালুসিয়ায় মুহাম্মদ বিন ইসা আল-আশা, মুহাম্মদ বিন খালিদ আল-আশাজ, ইয়াহইয়া বিন ইয়াহিয়া, সাইদ বিন হাসান, জুনান বিন আল - হাসান, আবদুল আল- মালিক বিন হাবিব এবং আবদ-আল- ইলা ইবনে ওয়াহাবের অনুগত্য গ্রহণ করেছিলেন ।   তিনি দুবার ওরিয়েন্টে গিয়েছিলেন। প্রথমবার ২১৮ হিজরীতে, যে সময়ে সাইদ বিন মনসুর, আদম বিন আবি আইয়াস আল-আসকালানী, ইয়াহিয়া বিন মুইন, আহমেদ বিন হাম্বল প্রমুখ ব্যক্তিবর্গ উপস্থিত ছিলেন এবং তাদের সাথে সাক্ষৎ করেছিলেন।  যদিও তাঁর ভ্রমণের লক্ষ্য ছিল খৃষ্টান সন্ন্যাসী-উপাসকদের সাথে দেখা করা এবং সেখানে মুসলমান ও খৃষ্ট্রানদের মধ্যে সুসম্পর্ক দৃঢ় করা।  অতঃপর তিনি দ্বিতীয়বার সফরে গিয়েছিলেন এবং ইসমাইল বিন আবি উয়েস ও ইয়াকুব বিন হামিদ বিন কাসিবসহ বহু বাগদাদী, মক্কা, শামী, মিশরীয় গ্রামবাসীর কাছ থেকে তিনি এ সম্পর্কে শুনেছিলেন। এছাড়াও জুহায়ের বিন আববাদ, আসবাগ বিন আল-ফারাজ, সাহনুন বিন সাঈদ আল-তনৌখী প্রমুখ ব্যক্তিদের সাথেও সাক্ষাৎ করেন।, ইবন আল-ফারাদী তাকে তাদের ১৭৫ পুরুষদের একজন বলে মানত।   ইবনে ওয়াদ্দাহ কর্তৃক রচিত বইগুলি হল-  ১."দাস ও দাস( العباد والعوابد )", যেটি ইবাদহ সম্পর্কিত একটি বই । ২. "মেষ ( القطعان)" , যা হাদীসের একটি বই।  ৩. "বিজ্ঞানের গোপন রহস্য ও নিষ্কাশন ( مكنون السر ومستخرج العلم ) ", যেটি মালিকি আইনশাস্ত্রের উপর লেখা।  ৪. "ধর্মবিরোধী এবং এর নিষেধাজ্ঞা ( البدع والنهى عنها )"  এবং একটি বইয়ে হাদীসের আলোকে স্রষ্টার দিকে প্রত্যাবর্তন বিষয়ক একটি বই।  যেগুলো আহমাদ ইবনে খালিদ আল-জবাব, কাসিম বিন আসবাগ, মুহাম্মদ বিন আয়মান, আহমদ বিন উবাদাহ, মুহাম্মদ ইবনে-মাসওয়ার প্রমুখ সুত্রে বর্ণিত।   ইবনে ওয়াদ্দাহ ২রা মোহাররম, ২৮৭ হিজরী (৮ ই জানুয়ারী, ৯০০ খৃঃ)-তে মৃত্যুবরণ করেন।    তার সম্পর্কে পণ্ডিতদের মতামত  আল যাহাবী তাঁর সম্পর্কে বলেছেন: "ইমাম আল-হাফিজ, বাকী বিন মুখলেদ-এর মত তিনিও আন্দালুসিয়ার একজন আধুনিকতাবাদী ছিলেন। “  ইবনে আল-ফারদী বলেছেন: ‘মুহাম্মদ ইবনে ওয়াদ্দাহ ও বাকী ইবনে মুখলিদকে নিয়ে আন্দালুসিয়া হাদিসের আবাসস্থল হয়ে উঠেছিল। তিনি তাঁর সম্পর্কে আরও বলেছেন যে: তিনি হাদীসের একজন আলেম ছিলেন, হাদীসের ব্যাখ্যা ও কারণ সম্পর্কে জ্ঞাত ছিলেন।  ইসনেড এবংদুর্লভ দেখে বিশ্ব কথা বলছিল।   তথ্যসূত্র    সূত্র      বিষয়শ্রেণী:সুন্নি ইসলামের পণ্ডিত
দ্য ফ্ল্যাশ ২০২৩ সালের মার্কিন সুপারহিরো চলচ্চিত্র যা একই নামের ডিসি কমিক্সের চরিত্রের উপর ভিত্তি করে নির্মিত। ওয়ার্নার ব্রস. পিকচার্স, ডিসি স্টুডিও, ডাবল ড্রিম এবং ডিস্কো ফ্যাক্টরি দ্বারা প্রযোজিত এবং ওয়ার্নার ব্রস. দ্বারা বিতরিত, এটি ডিসি এক্সটেন্ডেড ইউনিভার্স-এর ১৩তম কিস্তি। ক্রিস্টিনা হডসনের ছবির চিত্রনাট্য লিখেছেন এবং অ্যান্ডি মুশিয়েটি ছবিটি পরিচলনা করেছেন। সাশা ক্যালে, মাইকেল শ্যানন, রন লিভিংস্টন, মারিবেল ভার্দু, কিরসে ক্লেমন্স, কিরসি ক্লেমন্স, মারিবেল ভার্দু এর পাশাপাশি ব্যারি অ্যালেন/দ্য ফ্ল্যাশ-এর ভূমিকায় অভিনয় করেছেন এজরা মিলার।   অভিনয়ে   এজরা মিলার – ব্যারি অ্যালেন / দ্য ফ্ল্যাশ  সাশা ক্যালে – কারা জোর-এল/সুপারগার্ল  মাইকেল শ্যানন – জেনারেল জোড  রন লিভিংস্টন – হেনরি অ্যালেনের  মেরিবেল ভার্দু – নোরা অ্যালেন   কিয়ারসি ক্লেমন্স – আইরিস ওয়েস্ট  অ্যান্টজে ট্রু – ফাওরা-ইউআই   মাইকেল কিটন – ব্রুস ওয়েইন/ব্যাটম্যান   তথ্যসূত্র    বহিঃসংযোগ        বিষয়শ্রেণী:ব্যাটম্যান চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:কল্পকাহিনীতে মাতৃহত্যা বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:হার্টফোর্ডশায়ারে ধারণকৃত চলচ্চিত্র বিষয়শ্রেণী:ক্যামব্রিজশায়ারে ধারণকৃত চলচ্চিত্র বিষয়শ্রেণী:২০২২-এর পটভূমিতে চলচ্চিত্র বিষয়শ্রেণী:২০০৪-এর পটভূমিতে চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:সময় ভ্রমণ সম্পর্কে চলচ্চিত্র বিষয়শ্রেণী:হত্যা সম্পর্কে চলচ্চিত্র বিষয়শ্রেণী:বিচারের অপপ্রয়োগ সম্পর্কে চলচ্চিত্র বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:মার্কিন ফ্যান্টাসি চলচ্চিত্র বিষয়শ্রেণী:২০২০-এর দশকের সুপারহিরো চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২৩-এর চলচ্চিত্র বিষয়শ্রেণী:২০১৩-এর পটভূমিতে চলচ্চিত্র